Oleme kirjutanud sellest, et EEG ja MEG signaalidest on raske aju töö kohta midagi detailset välja lugeda, sest EEG ja MEG ruumiline lahutusvõime pole mitte kõige parem Kuid on selge, et ega meil ajaliste dünaamiliste protsesside uurimiseks eriti muid võimalusi ei ole (vahel saab teha mõõtmisi otse patsientide aju seest, kuid selliste võimaluste peale ei saa lootma jääda). Mida siis peaks üks noor teadlane, keda huvitab inimaju dünaamika, ette võtma? Mitte ilmtingimata alla andma ja eriala vahetama - võib ka mõelda ja uusi meetodeid arendada. Andreas Engeli grupis (ja eelkõige Markus Siegeli juhtimisel) arendatakse uut analüüsiraamistikku, mille abil ka EEG / MEG signaalide põhjal ajju ruumiliselt täpsemalt vaadelda.